jkorsvik/nowiki_second_scrape_merged huggingface dataset:
Henry Darcy

Henry Philibert Gaspard Darcy (født 10. juni 1803, død 3. januar 1858) var fransk ingeniør som gjennomførte grunnleggende arbeid innenfor hydraulikk og hydrogeologi.
Darcy var den første som formulerte en bevegelsesligning for væskestrøm i porøse medier, og denne er i dag gitt navnet Darcys lov.   Også måleenheten darcy for  permeabilitet er oppkalt etter den franske ingeniøren. 
Darcy-Weisbachs ligning brukes for å beregne trykkfall i rør, forårsaket av friksjon.
I perioden 1999-2003 delte European Geophysical Society (EGS) ut Darcy-medaljen som en anerkjennelse for fremragende vitenskapelig arbeid innenfor hydrogeologi og vannteknikk. Etter 2004 ble ansvaret for utdelingen overtatt av European Geosciences Union (EGU). 


== Biografi ==
Henry Darcy var født i Dijon i Frankrike i 1803.  Faren døde da han var 14 år, men han greide likevel å fullføre utdannelsen ved hjelp av pengelån.  I 1821 begynte han ved den tekniske høyskolen École polytechnique  i Paris, og to år senere flyttet han over til den like prestisjefylte École nationale des ponts et chaussées, også i Paris.
Etter fullført utdannelse fikk Darcy tilsettelse i det statlige Corps des Ponts et Chaussées, og i 1827 ble han utnevnt til ingeniør for hjembyen Dijon. Året etter giftet han seg med Henriette Carey, av engelsk avstamning.
I 1848 ble Darcy utnevnt til sjefsingeniør for  departementet Côte-d’Or, der Dijon er hovedstad.  Dette var samme år som  (Frankrike)|, en politisk urolig tid.  Darcy måtte etter kort tid forlate Dijon av politiske grunner.  Han flyttet da til Paris og en stilling som sjefsdirektør for vannforsyningen der.
På grunn av sviktende helse måtte Darcy trekke seg tilbake fra stillingen i Paris i 1855, men fikk tillatelse til å flytte tilbake til Dijon og fortsette vitenskapelig arbeid der.  Det var i denne perioden i Dijon han gjennomførte eksperimentene som resulterte i Darcys lov.
I 1857 ble Darcy nominert til det franske vitenskapsakademie, men ble ikke innvalgt.
Under en reise til Paris døde Darcy i 1858 av lungebetennelse.  Han er gravlagt i Dijon.


== Arbeid ==
En av oppgavene som byingeniør i Dijon i 1830-årene var å lede byggingen av et stort anlegg for distribusjon av vann til byen.  Darcy beregnet vannforbruket til å være 150 liter per innbygger per dag.  Vannet ble fraktet nesten 13 kilometer fra Rosoir, der naturlige kilder i kalkbergarter sørget for rikelig vanntilførsel.  Høydeforskjellen mellom Rosoir og Dijon er cirka 46 meter, og vannet ble fraktet i en tildekket akvedukt fram til to store vannreservoarer i byen.  Over 100 små og store fontener gjorde vannet tilgjengelig i byen.
I 1843 foreslo Darcy en rute for jernbanen gjennom Darcy, og i 1845 ledet han arbeidet med den fire kilometer lange Blaisy-tunnelen.
Som sjefsdirektør i Paris arbeidet Darcy med forskning knyttet til væskestrøm i rør, spesielt beregninger av friksjonstap i slike.  Han videreutviklet pitotrøret, som brukes til å måle hastigheten til en væskestrøm, fram til den formen som er i bruk idag.


== Referanser ==


== Eksterne lenker ==
EGS – Darcy-medaljen 1999-2003
EGU – Darcy-medaljen 2004- Arkivert 17. april 2010 hos Wayback Machine.
Om vannforsyningen til Dijon
Streksandfly

Streksandfly (Spaelotis ravida) er en sommerfugl som tilhører familien nattfly (Noctuidae). Den er funnet spredt nord til Hordaland i Norge.


== Utseende ==
Et middelsstort til ganske stort (vingespenn 42–50 mm), grått nattfly uten slående tegninger. Forkroppen (thorax) er lyst brunlig grå med mørkere krage. Forvingen er brungrå med markerte, delvis svartkantede, nyre- og ringmerker, og tre diffuse, lyse tverrlinjer: to mellomlinjer rundt midten og en bølgelinje ytterst nær ytterkanten. Bakvingen er skinnende hvit med grå bestøvning i den ytre delen.


== Levevis ==
Streksandflyet finnes helst på fuktige eller myrlendte steder, men også i hager. Larvene lever på ulike urter, blant andre syre (Rumex spp.), dylle (Sonchus spp.), løvetann (Taraxacum spp.) og ormehode (Echium vulgare). De voksne sommerfuglene flyr i juli – september og kommer av og til til lys.


== Utbredelse ==
Den er utbredt over det meste av den palearktiske sone. I Norge er den funnet her og der i de sørligste landsdelene nord til Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Spaelotis ravida på UK moths: [2]


== Eksterne lenker ==
(en) streksandfly i Encyclopedia of Life 
(en) streksandfly i Global Biodiversity Information Facility 
(no) streksandfly hos Artsdatabanken 
(sv) streksandfly hos Dyntaxa 
(en) streksandfly hos Fauna Europaea 
(en) streksandfly hos NCBI 
(en) Kategori:Spaelotis ravida – bilder, video eller lyd på Wikimedia Commons 
Spaelotis ravida – detaljert informasjon på Wikispecies
Grått sandfly

Grått sandfly (Spaelotis suecica) er en sommerfugl som tilhører familien nattfly (Noctuidae). Den er funnet på det sørligste Østlandet i Norge. De nordiske bestandene har tidligere blitt kalt Spaelotis clandestina, men dette er en annen art som forekommer lenger sør i Europa.


== Utseende ==
Et middelsstort (vingespenn 35 – 40 mm), grått nattfly uten noen påfallende tegninger. Den ligner mye på streksandfly (Spaelotis ravida), men er mindre og har mørkere bakvinger. Forkroppen og forvingen er grå, forvingen med utydelige nyre- og ringmerker og mer eller mindre synlige, mørke mellomlinjer, ellers ingen tegninger. Bakvingen er perleaktig grå.


== Levevis ==
Arten lever påområder med åpen sand eller grus og spredt vegetasjon. Grustak har vist seg å være et særlig gunstig miljø for denne arten ([1]). Den ser ut til å kreve tørt og varmt klima, i Norge er den bare funnet i de aller tørreste områdene. Larven lever på ulike urter, særlig geitrams (Chamerion angustifolium). Den er aktiv om natten, om dagen gjemmer den seg mellom blader eller nede i sanden. Arten overvintrer som ung larve. De voksne sommerfuglene klekkes i juni, men holder seg i ro i 30-45 dager før de begynner å fly ([2]). Flygetiden varer ut august. Denne arten kan tidvis vandre over lange avstander. Utbredelsen i Norden har øket og trukket seg sammen flere ganger, det ser ut til at lokale bestander av denne arten er lite stabile over tid.


== Utbredelse ==
Den er vidt utbredt og finnes i Nord-Europa, fjellområder i Mellom-Europa, det nordlige Asia østover til Japan, Korea og Kamtsjatka og det nordlige Nord-Amerika inkludert østkysten av Grønland. I Norge er den sjelden og bare funnet i de tørre områdene i østlandets dalfører, særlig Gudbrandsdalen.
Den er listet som direkte truet (EN) i Norsk rødliste for arter fra 2006.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [3]
Svensk faktablad for Spaelotis sucecica: [4]


== Eksterne lenker ==
(en) grått sandfly i Encyclopedia of Life 
(en) grått sandfly i Global Biodiversity Information Facility 
(no) grått sandfly hos Artsdatabanken 
(sv) grått sandfly hos Dyntaxa 
(en) grått sandfly hos Fauna Europaea 
(en) grått sandfly hos NCBI 
(en) Kategori:Spaelotis suecica – bilder, video eller lyd på Wikimedia Commons 
Spaelotis suecica – detaljert informasjon på Wikispecies
MT «Prestige»

«Prestige» var en enkelskroget oljetanker som sank utenfor  Galicia (Spanias nordkyst) den 19. november 2002. Prestige var lastet med 77 000 tonn råolje.


== Eksterne lenker ==
(en) MT «Prestige» – Den internasjonale sjøfartsorganisasjonen 
(en) Prestige oil spill – kategori av bilder, video eller lyd på Commons
Grønt skogfly

Grønt skogfly (Anaplectoides prasina) er en sommerfugl som tilhører familien nattfly (Noctuidae). Den er funnet nord til Møre og Romsdal og dessuten i Nordland i Norge.


== Utseende ==
Et ganske stort (vingespenn 43 – 53 mm), slankvinget, grå-grønt nattfly. Arten kjennes lett på fargen. Forkroppen (thorax) og forvingen er grå med et sterkt grønnskjær. Vingen er spraglete med mer eller mindre tydelige, mørke tverrlinjer og av og til en lys flekk nær vingespissen. Nyre- og ringmerkene er svartkantede, men skiller seg ikke fra resten av vingen i farge. Bakvingen er grå. Hannen har en pensel av lange, gulhvite hår på bakkroppsspissen.


== Levevis ==
Den lever i løvskog. Larvene utvikler seg på ulike trær, busker og urter, blant andre blåbær (Vaccinium myrtillus), vivendel (Lonicera periclymenum) og tungras (Polygonum spp.). De voksne sommerfuglene flyr i juli – august.


== Utbredelse ==
Grønt skogfly er utbredt i hele den palearktiske sone bortsett fra Nord-Afrika, og i det meste av Nord-Amerika. I Norge forekommer den nord til Møre og Romsdal, dessuten er den funnet i Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Anaplectoides prasina på UK moths: [2]


== Eksterne lenker ==
(en) grønt skogfly i Encyclopedia of Life 
(en) grønt skogfly i Global Biodiversity Information Facility 
(no) grønt skogfly hos Artsdatabanken 
(sv) grønt skogfly hos Dyntaxa 
(en) grønt skogfly hos Fauna Europaea 
(en) grønt skogfly hos ITIS 
(en) grønt skogfly hos NCBI 
(en) Kategori:Anaplectoides prasina – bilder, video eller lyd på Wikimedia Commons
Lena Adelsohn Liljeroth

Lena Elisabeth Adelsohn Liljeroth (født 24. november 1955 i Spånga) er en svensk politiker for det konservative partiet, Moderaterna. Hun har vært medlem av Sveriges Riksdag siden 2002 og kulturminister i Regjeringen Reinfeldt siden 2006. Fra 1. januar 2007 ble hun også sjef for det nye Kulturdepartementet (kulturpolitikken var frem til da lagt til Utbildnings- och kulturdepartementet). Hun er bosatt i Stockholm.
Hun har vært medlem av det moderate partiet siden hun var 14 år, og ble innvalgt i bystyret i Stockholm i 1998. Etter at hun ble valgt inn i Riksdagen, var hun medlem av kulturutvalget frem til 2006.
Hun er gift med Ulf Adelsohn, tidligere partileder for Moderaterna. De ble introdusert av Carl Bildt og giftet seg i 1981.


== Eksterne lenker ==
(en) Lena Adelsohn Liljeroth – kategori av bilder, video eller lyd på Commons 
(sv) Lena Adelsohn Liljeroth hos Sveriges riksdag
Kjølfly

Kjølfly (Opigena polygona) er en sommerfugl som tilhører familien nattfly (Noctuidae). Den er funnet på det sørlige Østlandet i Norge.


== Utseende ==
Et middelsstort (vingespenn 35 – 42 mm), brågrunt nattfly. Arten er svært ordinært farget, men kjennes lett på at forkroppen (thorax) har tre høye kjøler av tett, oppstående, gulbrune hår: en bred kjøl som går langs ryggen og to smalere skråkjøler som går over "skuldrene" nesten tilbake til midtkjølen. Forvingen er mørkt gråbrun med mer eller mindre tydelige, lyse, siksak-bølgelinjer og et lyst nyremerke. Bakvingen er ganske mørkt gråbrun med en silkeaktig glans.


== Levevis ==
Larvene lever på ulike urter, blant andre gjetertaske, nøkleblom, tungras, syrer og kløver. De voksne sommerfuglene flyr i juli – september.


== Utbredelse ==
Den er utbredt i den palearktiske sone, bortsett fra Nord-Afrika, Sørvest-Europa og Nordøst-Asia. Mot sør går den til Nord-India og Nepal. I Norge er den bare funnet på det sørligste Østlandet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) kjølfly i Encyclopedia of Life 
(en) kjølfly i Global Biodiversity Information Facility 
(no) kjølfly hos Artsdatabanken 
(sv) kjølfly hos Dyntaxa 
(en) kjølfly hos Fauna Europaea 
(en) kjølfly hos NCBI 
(en) Kategori:Opigena polygona – bilder, video eller lyd på Wikimedia Commons 
Opigena polygona – detaljert informasjon på Wikispecies
Mørkt skogfly

Mørkt skogfly (Eurois occulta) er en sommerfugl som tilhører familien nattfly (Noctuidae). Den er vanlig over det meste av Norge.


== Utseende ==
Et stort (vingespenn 55 – 65 mm), grått nattfly. Arten kjennes lett igjen på størrelsen. Vingetegningene varierer, vanligvis er de ganske tydelige, men hos enkelte individer kan de være nesten helt utvisket, bare nyremerket er synlig. Forvingen har mer eller mindre tydelige, lysgrå nyre- og ringmerker, mellomlinjene, som avgrenser vingens midtfelt, er lyse, men ofte utydelige. Langs ytterkanten går det en svart og hvit siksak-linje (bølgelinje). Bakvingen er lysgrå. Noen individer er svært mørke. Larven er naken, grågrønn med en bred, gulhvit sidestripe og rekker av svarte, trekantede flekker rett over sidestripen og på sidene av ryggen.


== Levevis ==
Mørkt skogfly lever i løvskog, men også på åpne heier. larven lever på ulike løvtrær, busker og urter, blant andre pors, bjørk og selje. De voksne sommerfuglene flyr i juli – september og kommer gjerne til lys. Denne arten kan vandre en del.


== Utbredelse ==
Mørkt skogfly er utbredt i Europa, i Asia fra Himalaya og nordover, og i det nordlige Nord-Amerika. I Norge er den vanlig over det meste av landet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Eurois occulta på UK moths: [2]


== Eksterne lenker ==
(en) stort skogfly i Encyclopedia of Life 
(en) stort skogfly i Global Biodiversity Information Facility 
(no) stort skogfly hos Artsdatabanken 
(sv) stort skogfly hos Dyntaxa 
(en) stort skogfly hos Fauna Europaea 
(en) stort skogfly hos Fossilworks 
(en) stort skogfly hos ITIS 
(en) stort skogfly hos NCBI 
(en) Kategori:Eurois occulta – bilder, video eller lyd på Wikimedia Commons 
(en) Eurois occulta – galleri av bilder, video eller lyd på Wikimedia Commons
Holycaust Records

Holycaust Records er et plateselskap med kontorer i Virginia Beach i USA.
Selskapet har signert band som Triumphator, Nocturnal Breed, 1349, Morbid og Gehenna.


== Eksterne lenker ==
Offisielt nettsted 
Holycaust Records hos Discogs
Holycaust Records på Spirit of Metal
Necromantic Gallery Productions

Necromantic Gallery Productions er et nederlandsk plateselskap, spesialisert i black metal og Ambient. De har signert blant annet de norske bandene Gehenna, Dimmu Borgir og Thornium


== Eksterne lenker ==
Necromantic Gallery Productions på Discogs
Nordnesgaten 23 (Håndverkerhuset)

Nordnesgaten 23 eller Håndverkerhuset er en bygning fra Nordnes i Bergen som er flyttet til Gamle Bergen Museum i Sandviken.


== Bygningen ==
Huset ble bygd på Nordnes en gang mellom bybrannen i 1756 og 1778, da huset er nevnt i en branntakst. Bygningen lå i forlengelsen av Strandgaten, som fram til 1945 het Nordnesgaten. Huset har halvannen etasje med utsvaiet saltak i nord og valmtak i sør. På østsiden har huset en asymmetrisk plassert pulttaksark. Hovedfasaden mot nord er symmetrisk utformet og har et tydelig empirepreg.


== Fredning, demontering og gjenreising ==
Nordnesgaten 23 ble fredet av Riksantikvaren i 1927, sammen med de nærliggende bygningene Nordnesgaten 25, Allersgården og Sliberget 1-3. Huset ble skadet i eksplosjonen i 1944. Bygningen ble demontert i 1963 og gjenreist på Gamle Bergen Museum i årene 1964-1965.


=== Håndverkerhuset ===
Nordnesgaten 23 ble opprinnelig brukt som bolig, men på museet har ulike håndverkerverksteder blitt bygd inn i huset. Huset inneholder nå boktrykkeri, bokbinderverksted, Bergens Tidende-kontor, blikkenslagerverksted og fotoatelier med venterom.


== Eksterne lenker ==
Bergen byleksikon på nett, om Nordnesgaten
Tegning som viser husets opprinnelige plassering til høyre for nr. 25
Foto som viser husets opprinnelige plassering
Foto som viser husets opprinnelige plassering
«Nordnesgaten 23 (Håndverkerhuset)». Kulturminnesøk. Riksantikvaren – Direktoratet for kulturminneforvaltning.
Kai Henning Henriksen

Kai Henning Henriksen (født 30. november 1959 i Mo i Rana) er gruppeleder og fylkestingspolitiker i Nordland med kontor i Bodø for (H) og som var ordfører i Rana kommune fra 18. oktober 2011 til 2015. Han var gruppeleder i Rana formannskap og kommunestyre i perioden 2003 - 2011 da han ble ordfører i Rana kommune.
Fra 1979 til 1999 var han ansatt i Nordlandsbanken i Mo i Rana, og senere ansatt i Meierikvartalet AS.
Henriksen var styreleder i skipsmeklingsfirmaet Strand Shipping og styremedlem i de kommunalt eide selskapene Rana Produkter og Museumsgården.
Henriksen ble i 2003 leder for det nyopprettede næringsutvalget i Rana kommune.


== Referanser ==
War to End All Wars

War to End All Wars er et studioalbum fra gitaristen Yngwie Malmsteen.
Mens bandet turnerte for å promotere albumet sluttet vokalist Mark Boals, og ble erstattet av den norske vokalisten Jørn Lande i en periode. Frasen «the war to end all wars» ble brukt historisk om første verdenskrig, spesielt i mellomkrigstiden. Albumet ble utgitt 7. november 2000.


== Sporliste ==
Alle sangene er skrevet av Yngwie Malmsteen.

«Prophet of Doom» – 5:31
«Crucify» – 6:44
«Bad Reputation» – 4:53
«Catch 22» – 4:13
«Masquerade» – 4:54
«Molto Arpeggiosa» (instrumental) – 4:14
«Miracle of Life» – 5:39
«The Wizard» – 5:19
«Preludium» (instrumental) – 2:26
«Wild One» – 5:46
«Tarot» – 5:38
«Instrumental Institution» (instrumental) – 3:56
«War to End All Wars» – 4:15


== Personell ==
Yngwie Malmsteen – Gitar, Bassgitar
Mark Boals – Vokal
Mats Olausson – Keyboard
John Macaluso – Slagverk


== Eksterne lenker ==
(en) War to End All Wars på Discogs 
(en) War to End All Wars på MusicBrainz 
(en) War to End All Wars på Spotify 
(en) War to End All Wars på AllMusic
Dunc Gray

Edgar Laurence «Dunc» Gray (født 17. juli 1906, død 30. august 1996) var en australsk syklist som deltok i de olympiske leker 1928 i Amsterdam og 1932 i Los Angeles.
Gray ble olympisk mester i sykling under Sommer-OL 1932 i Los Angeles. Han vant 1000 meter tempo foran Jacobus van Egmond fra Nederland.
Fire år tidligere, under Sommer-OL 1928 i Amsterdam. kom han på tredjeplass på 1000 meter temporitt bak danske Willy Hansen og Gerard van Drakestein fra Nederland.


== OL-medaljer ==
 1932  Los Angeles - Gull i sykling, 1000 meter temporitt  Australia
 1928  Amsterdam - Bronse i sykling, 1000 meter temporitt  Australia


== Eksterne lenker ==
(en) Dunc Gray – Olympedia 
(en) Dunc Gray – Sports-Reference (OL-resultater – arkivert) 
(en) Dunc Gray – Australian Olympic Committee 
(en) Dunc Gray – Sport Australia Hall of Fame 
(en) Dunc Gray – Commonwealth Games Federation 
(en) Dunc Gray – Cycling Archives
Henrik Forsberg

Henrik Forsberg (født 16. februar 1967 i Borlänge) er en svensk skiskytter. På samme måte som ektefellen Magdalena Forsberg var Henrik Forsberg opprinnelig langrennsutøver som etter hvert gikk over til skiskyting.
Han oppnådde imidlertid ikke samme framgang som Magdalena Forsberg, og har en andreplass i et verdenscuprenn som fremste resultat.


== Referanser ==


== Eksterne lenker ==
(en) Henrik Forsberg – Olympedia 
(en) Henrik Forsberg – Sports-Reference (OL-resultater – arkivert) 
(sv) Henrik Forsberg – Sveriges olympiske komité 
(en) Henrik Forsberg – FIS (langrenn) 
(en) Henrik Forsberg – IBU
Magnus Jonsson

Magnus Jonsson (født 4. april 1982 i Sollefteå er en svensk tidligere skiskytter som har tatt verdenscuppoeng. Hans beste plassering individuelt er en 21.-plass i sprint fra 15. desember 2007. Jonsson deltok for Sverige under Vinter-OL 2010 i Vancouver.


== Referanser ==


== Eksterne lenker ==
(en) Magnus Jonsson – Olympedia 
(en) Magnus Jonsson – Sports-Reference (OL-resultater – arkivert) 
(sv) Magnus Jonsson – Sveriges olympiske komité 
(en) Magnus Jonsson – IBU 
(en) Magnus Jonsson – biathlon.com.ua 
(en) Magnus Jonsson – TheSports.org
Agenturhandel

Agenturhandel er handel for egen regning og risiko som næringsforetak driver med varer fra en eller flere leverandører. Ordet agentur signaliserer at handelen skjer for å fremme omsetning av leverandørenes produkter. Kundene handler da med agenturhandlerens foretak som juridisk sett er kundenes leverandør. Hvilke retts- eller avtalebetingelser som gjelder mellom agenturhandleren og hans leverandører har ikke primær interesse for kundene bortsett fra tilfeller der disse kan ha interesse av å gjøre en bestilling direkte på grunn av pris eller andre hensyn.


== Agenturprodukter ==
De produktene en agenturhandler tilbyr presenteres vanligvis som produkter i hans eget leveringstilbud. Det er de også juridisk sett. Salget kan skje fra butikk eller lager og også i kombinasjon med reklameaktiviteter eller annet salgsarbeid. Kundens rett til å gå utenom og gjøre bestilling hos hans leverandører kan være avtaleregulert mellom agenturhandleren og hans leverandører. Vanligvis vil verken agenturhandleren eller hans leverandører være interessert i å tilby direktekjøp fordi det er mer kostnadskrevende for dem.


== Agenturforretninger ==
Ordet agenturforretning er sammensatt av ordene agent og forretning. En agent har en funksjon som er eller ligner på detaljhandel, men agenturbetegnelsen angir at det er snakk om produkter som ikke selges fritt utenom avtale med den som arbeider som agent. Grunnen er at han har påtatt seg å virke for omsetning av agenturproduktene og har den løpende kostnaden som det medfører.


== Distriktsforhandlere ==
Ordet distriktsforhandler dekker det som kalles detaljist eller som er brukerrettet engroshandel. Distriktsforhandlere arbeider med mange typer produkter og er ikke alltid avhengig av presise avtaleforhold med sine leverandører. De står ofte mer fritt med hensyn til valg av leverandør på grunn av markedssituasjonen. Ordet distriktsforhandler brukes også som et generelt navn på både agenturhandel, detaljhandel og brukerrettet engroshandel.


== Agenturloven ==
Agenturloven gjelder spesielle arbeidsformer der salgsagenter eller handelsreisende gjør avtaler for en forretningsforbindelse eller arbeidsgiver.


== Se også ==
Bedriftsmarked
Distriktsforhandler
Handelsagent
Handelsmann
Næringsvirksomhet
Salgsagent
Barletta-Andria-Trani (provins)

Provinsen Barletta-Andria-Trani (italiensk provincia di Barletta-Andria-Trani) er en ny provins i Italia. Den ble stiftet i 2004 og trådte i kraft i juni 2009. Hovedstadene er byene Barletta, Andria og Trani.
Provinsens 10 kommuner hadde tilsammen 390 010 innbyggere i 2007.


== Eksterne lenker ==
Offisielt nettsted 
(en) Province of Barletta-Andria-Trani – kategori av bilder, video eller lyd på Commons 
(en) Province of Barletta-Andria-Trani – galleri av bilder, video eller lyd på Commons
Anna Maria Nilsson

Anna Maria Nilsson, født 13. mai 1983 i Östersund, er en svensk tidligere skiskytter. Hun er søsteren til skiskytteren Mattias Nilsson.
Nilsson deltok i junior-VM 2002, 2003 og 2004. Hennes beste plassering ble en 20.-plass i distanseløpet fra junior-VM 2004. Hun konkurrerte i verdenscupen fra sesongen 2006/07, til og hennes beste plassering er en 2.-plass i hjembyen Östersund i 2011 på normaldistansen.


== Referanser ==


== Eksterne lenker ==
(en) Anna Maria Nilsson – Olympedia 
(en) Anna Maria Nilsson – Sports-Reference (OL-resultater – arkivert) 
(sv) Anna Maria Nilsson – Sveriges olympiske komité 
(en) Anna Maria Nilsson – IBU 
(en) Anna Maria Nilsson – biathlon.com.ua 
Fakta fra IBUs hjemmeside
The Answer

The Answer er et hardrock- og bluesrockband fra Nord-Irland og Newcastle, dannet i 2000. 
Deres debutalbum Rise har solgt 100 000 på verdensbasis. I 2009 turnerte bandet som oppvarmingsband for AC/DC. 18. februar 2009 spilte de på Telenor Arena før AC/DC. 


== Medlemmer ==
Cormac Neeson – Vokal
Paul Mahon – Gitar
Micky Waters – Bassgitar
James Heatley – Trommer


== Eksterne lenker ==
(en) The Answer på Discogs 
(en) The Answer på MusicBrainz 
(en) The Answer på SoundCloud 
(en) The Answer på Spotify 
(en) The Answer på Songkick 
(en) The Answer på Last.fm 
(en) The Answer på Genius — sangtekster 
(en) The Answer på AllMusic